SANGHA - Asociația Lumea din Jurul Nostru

Asociația Lumea din jurul nostru, o asociație tânără, înregistrată în anul 2024, care continuă activitatea desfășurată în ultimii 11 ani de TWAU (The World Around Us) Club, o comunitate de tineri entuziaști și talentați, care reunește studenți și absolvenți ai SNSPA Bucuresti, sub bagheta magică a doamnei conf. univ. dr. Silvia Osman. Activitățile asociației integrează Proiectul The World around Us (deja în derulare de unsprezece ani) vizează un target formativ reprezentat de studenții SNSPA București, specializările Științe Politice, Relații Internaționale, Sociologie și Psihologie, care studiază în anul I Limba Engleză pentru Scopuri Specifice (ESP) – English for Political Science, International Relations and Journalism.

Proiectul a adus, an de an, în prim plan opiniile studenților privind lumea de astăzi, cu bune și rele, cu plusuri și minusuri, încurajând astfel atât exprimarea liberă a ideilor și creativității personale a tinerilor, cât și stimularea activă a interesului lor în procesul de achiziție, consolidare și utilizare proficientă a limbii engleze în comunicarea scrisă, precum și a vocabularului specific domeniului lor de studiu. Graţie acestui proiect, studenții anului I, FSP, specializările Științe Politice, Relații Internaționale, Sociologie și Psihologie au avut oportunitatea de a participa anual la realizarea unui volum colectiv, cu diferite titluri, în seria The World around Us, care include cele mai bune lucrări care descriu viziunea personală a tinerilor asupra lumii înconjurătoare.

Asociaţia Lumea din jurul nostru îsi propune:

a. păstrarea și promovarea culturii, tradițiilor și obiceiurilor noastre strămoșești în condițiile de incluziune/integrare socio-culturală a minorităților etnice;

b. popularizarea la nivel național și internațional a reperelor culturale esențiale, care dovedesc unicitate și a valorilor românești, pe diferite paliere de interes cultural: literatură, artă populară, olărit, gastronomie, muzică, fotografie, pictură, caligrafie, film;

c. întărirea dimensiunilor educaționale și socioculturale ale asociației, în spiritul valorilor comune împărtășite;

d. promovarea valorilor general umane;

e. desfășurarea de activități umanitare, socioeducaționale, de socializare, integrare și ajutorare a diverselor categorii sociale deprivilegiate din România, în scopul creșterii calității vieții;

f. derularea de activități de educație culturală, spirituală și moral-civică în rândul comunității (Sangha i.e. comunitate și comuniune, în limba sanscrită) care constitutie în extenso Lumea din jurul nostru.

În vederea realizării scopului propus, Asociaţia are câteva obiective principale:

– desfăşurarea de activităţi cu scop social, cultural, spiritual și educaţional;

– realizarea unor centre culturale, sociale, a unor programe comunitare (culturale, sociale, educaţionale, civice), conferințe, simpozioane, tabere socio-cultural-educaţionale, schimburi de experienţă, activităţi extracurriculare etc;

– organizarea unei reţele de comunicare, sprijin şi cooperare între organizaţii, programe, instituţii şi autorităţi cu scopuri similare din ţară şi străinătate;

– realizarea, autorizarea, susţinerea şi/ sau găzduirea de cursuri de formare educaţională şi profesională continuă, precum și activități culturale, socio-culturale, precum cluburi de carte, cafenele literare, cluburi de lectură, seri de poezie, proiecții de film, dezbateri pe teme culturale;

– realizarea, difuzarea şi tipărirea de publicaţii (broşuri, buletine, reviste, ziare, pliante etc.), în vederea promovării scopurilor menţionate, a valorizării acţiunilor sociale pozitive şi a schimburilor de experienţă, a stimulării şi implicării responsabile a indivizilor, a organizaţiilor, a comunităţii şi a autorităţilor;

– lansări de carte, editare, traduceri și promovări de carte;

– promovarea dezvoltării economice individuale şi comunitare, în toate formele sale, prin înfiinţarea, participarea şi colaborarea în dezvoltarea de întreprinderi sociale, de ateliere protejate, ateliere culturale, educaționale și vocaționale, precum și sub alte forme lucrative etc, realizând astfel promovarea dezvoltării rurale, redescoperirea valorilor tradiţionale şi a specificului zonei, context ce creează premisele incluziunii sociale şi comunitare, nediscriminării şi nemarginalizării anumitor grupuri sociale;

– organizarea de conferințe pe teme culturale, seri de lectură, concursuri, expoziții permanente; – organizarea de expoziții itinerante în orașele înfrățite și universități din țară și străinătate (unde studiază studenți români, aflați în diferite schimburi de experiență și/sau participanți în programe Erasmus și Erasmus+);

– activități turistice;

– stabilirea de parteneriate cu instituții culturale în vederea organizării de activități comune circumscrise ideii de inter-, trans- și pluri- culturalitate. Unul dintre proiectele din ultimii ani ale asociației a fost lansarea la Bookfest și Gaudeamus 2023 a volumelor colective “Ordering Chaos” și “Fire, Ashes & Such”.

Tinerii frumoși care semnează lucrările acestor volume sunt liberi și curajoși, serioși, ambițioși, perseverenți și au sufletul curat. Sunt parte a unei generații în formare care, spunea demult Petre Țuțea, s-ar putea naște astfel: “apare un cap – sau poate mai multe deodată, care sunt ancorate în același ideal”. Lucrările colective însumează ideile și idealurile unor astfel de “capete”, care se dezvăluie subtil, printre rânduri și prin cuvinte atent alese.

Împreună cu ei, cu acești tineri, în fiecare an, citind aceste volume colective se întrezărește și apoi prinde contur o lume din cuvinte, vise și amintiri, din gânduri și emoții, din ce am mai găsit la-ndemână fiecare, prin buzunare, plămadă de suflu nou. Au fost bifate rigori, s-au împletit opinii, s-au clarificat limite și s-au conturat valori comune, apoi au fost negociați termeni (nu toți lexicali) și de multe ori s-a ales să pășim alături pe această cale a Phoenix-ului, fără să știm, de multe ori, încotro ne poartă. În anul 2019, a fost lansat volumul colectiv “iN Sync”.

Autorii volumului au fost studenţi SNSPA, de la Facultatea de Ştiinţe Politice, specializările Ştiinţe Politice, Relaţii Internaţionale şi Studii Europene, Sociologie şi Psihologie, anul II, coordonaţi de conf. univ. dr. Silvia Osman. Prefața volumului colectiv “iN Sync” este semnată de doi prestigioși Rotarieni: profesorul Mazin Qumsiyeh, de la Bethlehem University și președintele ales, membru fondator al Rotary Triumph Bucuresti, Florin Micu. Coperta volumului TWAU 2019 a fost semnată și de data aceasta de Diana Cristina Bota, absolventă a Facultăţii de Comunicare şi Relaţii Publice (SNSPA), iar ilustrațiile de Andreea Claudia Raducu (Facultatea de Ştiinţe Politice).

La evenimentul oficial de lansare au participat: Cristian Chira, specialist studii de securitate și fundamentalism islamic, Alexandra Dobre, Director al Centrului pentru seniori, de la Primăria Capitalei, Daniel Gheorghe, Alumnus SNSPA, colegi Rotarieni, profesori, precum şi membrii şi susţinători ai TWAU Club.

În luna martie 2024, din dorința de a ieși în întâmpinarea unei nevoi comunitare, cu generozitate și spirit civic, alături de partenerii noștri, editura Litera, Editura Universitară, Asociația pentru Dialog și Valori Universale, Asociația Luceafărul, Mihai Eminescu și Fundația Dan Voiculescu pentru Dezvoltarea României, împreună cu prieteni și voluntari am organizat strângerea unui fond de carte, pe care l-am donat bibliotecii unei școli care nu avea nicio carte. Volumele strânse de noi, în cadrul proiectului „SNSPA citește. Hai și tu!” și-au întâlnit cititorii, elevii și cadrele didactice în Școala gimnazială Petru Rareș, din Str. Gențianei, nr. 2-4, Sat Dudu, Com. Chiajna, Jud. Ilfov.

În lune iunie a acestui an, de Ziua Copilului, Asociația Lumea din jurul nostru, partenerul ARCUB prin Primăria Capitalei, Kandia, Editura Litera și Editura Universitară, au sponsorizat un concert coral la care au fost prezenți Ansamblul de băieți al corului de copii Radio condus de doamna dirijoare Magdalena Faur și dirijor invitat Liviu Ofițeru și micii cântăreți ai Ansamblului Coral al Școlii Germane Hermann Oberth, condus de prof. Mădălina Pașol, pianist de renume, organizatoarea concertului.

Anul acesta, la invitația Asociației de Dialog și Valori Universale, președinta asociației Lumea din jurul nostru a fost membru al juriului și a participat la festivitatea de premiere a câștigătorilor Concursului de poezie “Mama – Cea mai sfântă ființă” și de eseu “Arta de a trăi împreună”, organizat de domnul Mustafa Oz, presedintele ADVU. Manuscrisele câștigătoare ale concursului au fost incluse într-un volum colectiv si publicate la Editura Universitară sub titlul Arta de a trăi împreună, coordonat și editat de conf. dr. Silvia Osman. Volumul s-a bucurat de o prefață inspirată, semnată de doamna Cleopatra Lorințiu, prietenă și colaboratoare a ADVU.

La eveniment a avut loc și lansarea oficială a Asociației Lumea din Jurul Nostru, la care au participat colegi și prieteni, profesori, scriitori, traducători, diplomați, oameni de cultură și artă, membri ai societății civile, iar momentele artistice au fost susținute de Ioana Pavel (vioară) și Diana Tudor (soprană) care au delectat publicul spectator cu sonate, chansonette și arii celebre din opere.

Asociația Lumea din jurul nostru își propune mereu să coaguleze în jurul său o comunitate (Sangha) interesată să contribuie la crearea unui mediu sociocultural și educațional favorabil dezvoltării umane, esențial în crearea unei lumi în care valorile universale general umane sunt cunoscute, recunoscute, apreciate, conștientizate și respectate, pentru a reuși să promovăm în jurul nostru o lume care să poată susține, ocroti și garanta drepturile omului, inter-, multi- și pluri-culturalitatea, pacea și solidaritatea interumană. Scopurile și obiectivele Asociației se aliniază acestei misiuni, prin promovarea și susținerea unor activități și parteneriate oportune pentru a crea.

Prof. Drd. Maria Petrescu

Contents